EELNÕU

**Eesti Rahvusringhäälingu seaduse muutmise**

**seadus**

Eesti Rahvusringhäälingu seaduses tehakse järgmised muudatused:

**1)** paragrahvi 5 lõiget 1 punkti 1 muudetakse ja sõnastatakse järgmiselt:

„1) toodab vähemalt ühte teleprogrammi ja ühte ööpäevaringset raadioprogrammi. Programmid peavad olema avalikkusele üldkasutatavate vahenditega kättesaadavad. Teleprogrammide originaalsaated peavad Rahvusringhäälingu võimaluste piires olema maksimaalselt kättesaadavad vaegkuuljatele;“

**2)** paragrahviga § 61 seadust täiendatakse ja sõnastatakse järgmiselt:

„§ 61 Poliitiline tasakaalustatus.

 Saateaja andmisel erakonnale või poliitilisele liikumisele oma seisukohtade tutvustamiseks peab Rahvusringhääling tagama samas programmis võimaluse anda seda põhjendamatu viivituseta ka teisele erakonnale või poliitilisele liikumisele“.

**3**) paragrahviga 62 seadust täiendatakse ja sõnastatakse järgmiselt:

„§ 62 Kõlbluse ja seaduslikkuse tagamine

(1) Rahvusringhääling ei edasta saateid, mille sisu on kõlblusvastane või vastuolus põhiseaduse või seadustega ning mis muuhulgas:

1) rikub selgelt ja tõsiselt Rahvusringhäälingu üldtunnustatud moraalseid ja eetilisi põhimõtteid määral, mis võib kahjustada alaealiste füüsilist, vaimset või moraalset arengut;

 2) võib õhutada rassilist, soolist, usulist või rahvuslikku vihkamist;

 3) sisaldab pornograafiat või põhjendamatut vägivalda“.

**4)** paragrahviga 63 seadust täiendatakse ja sõnastatakse järgmiselt:

“§ 63 Vastulause esitamise õigus

 (1) Igal füüsilisel või juriidilisel isikul, sõltumata tema kodakondsusest või asukohast, kelle seaduslikke õigusi, eriti mainet, on kahjustatud Rahvusringhäälingu poolt ebaõigete faktide esitamisega, on õigus esitada vastulause või taotleda muude võrdväärsete vahendite rakendamist, mis peavad olema kooskõlas tsiviil-, haldus- või karistusõiguse sätetega.

 (2) Rahvusringhääling tagab vastulause esitamise võimaluse või muude võrdväärsete vahendite rakendamise ega tee takistusi põhjendamatute tähtaegade või tingimustega. Vastulause esitamise soovist tuleb Rahvusringhäälingule kirjalikult teatada 20 päeva jooksul, alates taotluse põhjustanud saate edastamisest. Rahvusringhääling edastab vastulause samas programmis hiljemalt 20 päeva jooksul pärast põhjendatud taotluse saamist.

 (3) Vastulause esitaja ei ole kohustatud hüvitama Rahvusringhäälingus vastulause edastamisega seotud kulutusi.

 (4) Vastulause taotluse võib tagasi lükata, kui vastulause pole õigustatud käesoleva paragrahvi 1. lõikes toodud tingimuste alusel. Samuti siis, kui taotlus sisaldab karistatavat tegu või kui taotluse rahuldamisega eiratakse üldtunnustatud moraalinorme“.

**5)** paragrahviga 64seadust täiendatakse ja sõnastatakse järgmiselt:

„§ 64 Televisiooniülekande ainuõiguse kasutamise piirang

Vabariigi Valitsus kehtestab vastavas nimekirjas need sündmused, mida peetakse Eesti üldsuse jaoks oluliseks ning mida tuleks seetõttu edastada nii, et märkimisväärne osa üldsusest saaks neid vabalt vastu võtta kas tervikuna või osaliselt otseülekandes või hiljem salvestusena“.

**6)** paragrahviga 65 seadust täiendatakse ja sõnastatakse järgmiselt:

„§ 65 Vastutavad toimetajad

 (1) Rahvusringhääling määrab edastatavatele saadetele ja programmidele vastutavad toimetajad, kelleks on toimetuse juht.

 (2) Vastutav toimetaja tagab edastatavates saadetes ja programmides käesoleva seaduse nõuetest ja heast ajakirjandustavast kinnipidamise ning sõnavabaduse põhimõtete järgimise. Oma tegevuses vaatab vastutav toimetaja läbi ka Rahvusringhäälingu saate või programmi sisu kohta esitatud vastulauseid ja vaidlustusi ning jälgib programmi tasakaalustatust.

(3) Vastutav toimetaja annab nõukogule oma tegevusest aru nõukogu koosolekutel ning teeb juhatusele ja nõukogule jooksvalt ettepanekuid puuduste kõrvaldamiseks ja vigade vältimiseks.

(5) Vastutava toimetaja otsused ja ettepanekud on nõukogule ja juhatusele täitmiseks soovituslikud, kuid nende mittetäitmist peab nõukogu või juhatus põhjendama.

 (3) Vastutavate toimetajate nimekiri on üldsusele kättesaadav“.

**7)** paragrahvi 18 lõiget 1 muudetakse ja sõnastatakse järgmiselt:

„(1) Nõukogu otsus on vastu võetud, kui selle poolt hääletas üle poole hääletamisel osalenud nõukogu liikmetest“.

**8)** paragrahvi 21 lõiget 1 punkti 7 muudetakse ja sõnastatakse järgmiselt:

„7) käesoleva seaduse §-des 4, 5 ja 6 loetletud Rahvusringhäälingu eesmärkide, ülesannete täitmise ja programmide järelevalve“.

**9)** paragrahvi 22 lõiget 1 muudetakse ja sõnastatakse järgmiselt:

„(1) Nõukogu liige peab oma kohustusi täitma korraliku ettevõtja hoolsusega“.

**10)** paragrahvi 23 lõiget 2 muudetakse ja sõnastatakse järgmiselt:

„(2) Juhatus peab juhtimisel kinni pidama nõukogu seaduslikest korraldustest ning lähtuma nõukogu kinnitatud eelarvest ja teistest strateegilistest dokumentidest. Tehinguid, mis väljuvad igapäevase majandustegevuse raamest, võib juhatus teha ainult nõukogu nõusolekul. Juhatus on kohustatud tegutsema majanduslikult kõige otstarbekamal viisil“.

**11)** paragrahvi 25 pealkirja muudetakse ja sõnastatakse järgmiselt:

„ § 25 Juhatuse liikmete valimine ja tagasikutsumine“.

**12)** paragrahvi 25 lõiget 1 muudetakse ja sõnastatakse järgnevalt:

„(1) Juhatuse liikmed valib ja kutsub tagasi nõukogu. Juhatuse liikme valimiseks on vajalik tema nõusolek“.

**13)** paragrahvi 25 lõiget 2 muudetakse ja sõnastatakse järgnevalt:

„(2) Juhatuse esimehe valib ja määrab oma kohale nõukogu lihthäälteenamusega“.

**14**) paragrahvi 25 lõiget 4 muudetakse ja sõnastatakse järgmiselt:

„(4) Nõukogu võib juhatuse liikme sõltumata põhjusest tagasi kutsuda. Juhatuse liikmega sõlmitud lepingust tulenevad õigused ja kohustused lõpevad vastavalt lepingule. Juhatuse liikme lepingu ülesütlemisele kohaldatakse võlaõigusseaduses käsunduslepingu ülesütlemise kohta sätestatut“.

**15)** paragrahvi 27 lõiget 2 muudetakse ja sõnastatakse järgmiselt:

„(2) Nõukogu peab juhatuse liikme tasustamise korra ning tasude ja muude hüvede suuruse määramisel ning juhatuse liikmega lepingu sõlmimisel tagama, et juhatuse liikmele Rahvusringhäälingu poolt tehtavate maksete kogusumma oleks mõistlikus vastavuses juhatuse liikme ülesannete ja Rahvusringhäälingu majandusliku olukorraga“.

**16)** paragrahv 27 lõige 3 tunnistatakse kehtetuks.

**17)** paragrahvi 27 lõige 31 muudetakse ja sõnastatakse järgmiselt:

„(31) Kui Rahvusringhäälingu majanduslik olukord halveneb oluliselt ja juhatuse liikmele määratud või temaga kokkulepitud tasude edasimaksmine või muude hüvede jätkuv võimaldamine oleks Rahvusringhäälingu suhtes äärmiselt ebaõiglane, võib nõukogu nõuda tasude ja muude hüvede vähendamist“.

**18**) paragrahviga 27 lg 32 täiendatakse seadust järgmises sõnastuses:

„(32) Käesoleva paragrahvi 31 lõikes nimetatud vähendamine ei puuduta juhatuse liikmega sõlmitud lepingu muid tingimusi. Juhatuse liikmel on tasude või muude hüvede vähendamise nõude esitamise korral õigus temaga sõlmitud leping ühekuulise etteteatamisega erakorraliselt üles öelda“.

**19)** paragrahv 27 lõige 4 tunnistatakse kehtetuks

**20)** paragrahvi 28 lõiget 1 muudetakseja sõnastatakse järgmiselt:

„(1) Juhatuse liige peab oma kohustusi täitma korraliku ettevõtja hoolsusega“.

**21)** 3 peatüki pealkirja muudetakse ja sõnastatakse järgmiselt:

„3 peatükk NÕUKODA, SISEKONTROLL JA HALDUSJÄRELEVALVE“

**22)** paragrahv 31 tunnistatakse kehtetuks.

Henn Põlluaas

Riigikogu esimees

Tallinn, 2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Kalle Grünthal 09.11.2020

(allkirjastatud digitaalselt)

Kalle Grünthal

Riigikogu liige

Eesti Konservatiivne Rahvaerakond